My plekkie, my omgewing | Net nog 'n paar gedagtes
Die mooiste sprokie is die een in jou drome →
My plekkie, my omgewing
Posted on Oktober 11, 2016 by Maree Clarkson
Ek woon in Tarlton, Gauteng, aan die grens van die Noord-Wes Provinsie in Suid Afrika, op 'n 8,5ha kleinhoewe, waar die natuur meeste van my sketse inspireer.
HIER IS MY PLEKKIE
Uitsig vanaf die tuin na die voordeur deur die Halleria lucida (Boom Fushcia)
Voordeur vanaf onder die Karees
DIE OMGEWING TARLTON is geleë half-pad tussen Krugersdorp en Magaliesburg, grensende aan die 'Cradle of Humankind' (Wieg van die Mensdom) wat 'n 'World Heritage Site' verklaar is deur UNESCO in 1999, en is 50km Noord-Wes geleë vanaf Johannesburg in Suid-Afrika se Gauteng-provinsie.
Die gebied beslaan 474 vierkante-myl en bevat 'n komplekse reeks grotte, insluitende Sterkfontein-grotte, waar die 2.3-miljoen jaar oue fossiel Australopithecus africanus ("Mrs. Ples") gevind was in 1947 deur Dr. Robert Broom en John Robinson.
Die ondergrondse meer diep in die Sterkfontein-grotte, en wat die oorsprong van die Magaliesrivier is wat 15km verder by 'n oog in Maloney's Eye (sowat 5km vanaf Magaliesburg) uit die grond uitborrel.
Om en by 5km van ons af, is Maropeng, met 2500m² se uitstallings van fossiele en klip-gereedskap miljoene jaar oud, met 'n ondergrondse bootrit deur gange van soliede ys en voorstellings van vulkane en Antarktieka, restaurant, koffie-winkel en curio winkel. Maropeng bedoel "om terug te keer na die plek van oorsprong" in Setswana.
Maropeng van agter gesien
Bootrit deur ondergrondse ys-tonnels
Een van die gange in Maropeng
Nog een van die gange – Evolusie van die Mens
Omtrent 10km vanaf ons geleë is die 1400-hektaar Krugersdorp Wildtuin, met Wit Renosters, Buffels, Kameelperde, Seekoeie, Swart Wildebeest, Zebras en vele bokspesies, insluitende die raar Sable Antelope, Tsessebe, Elande, Waterbokke, Koedoes, Oryx, Rooi Hartebeeste, Blesbokke, Springbokke en Impala, met 'n spesiale 100ha afgekampte Leeu area in die middel van die wildtuin (waar die eienaar, Dirk Brink, so twee jaar gelede deur 'n trop leeus aangeval en verskeur is). Die wildtuin spog met die uitstekende Ngonyama Restaurant en offer ook ware Afrika verblyf.
Ingang na die Krugersdorp Wildtuin
'n Dam in die wildtuin waar ek al menigmaal skilpaaie of ander diertjies en voëls vrylaat.
Skuins oorkant ons plot is die welbekende Tarlton International Raceway, waar 'dragsters' die kwart-myl rekords verbreek en dorstiglik brandstof en buitebande verbrand!
Ons is ook omring deur vele volstruis-plase, vee-, groente- en blomplase, verskeie besighede, B & B's en bloekombome, wat aangeplant is vanuit Australia vir die gebruik van houtpale en -stutte in die vele myne in die omgewing.
Rustenburg is 'n uur se bestuur vanaf ons, Hartebeespoort Dam is so 40-minute ver en die 'Magalies Meander' strek vanaf Tarlton, deur Magaliesburg en deur Hekpoort, Vlakdrif, Maanhaarrand, Skeerpoort en tot by Hartebeeshoek, naby Broederstroom.
'n Pragtige gedeelte van Gauteng om woonagtig te wees!
Posted in afrikaanse blog, gedagtes	| Tagged my ongewing, my plekkie, tarlton
9 thoughts on "My plekkie, my omgewing"
Oktober 11, 2016 om 06:18
Oktober 13, 2016 om 02:01
Oktober 11, 2016 om 08:36
Dankie, nie geweet van die ystonnels nie. Dis nou lekker toer. Op die naat van my rug. Onder die duvet. In 'n nat, koel Kaapstad.
Oktober 13, 2016 om 02:02
Ha ha! Die beste manier om te toer! Verskriklik warm en droog hier.
Oktober 13, 2016 om 04:14
Smelt daai ys! Ek was meer as dertig jaar gelede eendag skuins oorkant jou plekkie. 😆
Oktober 11, 2016 om 10:16
Dit lyk fantasties. 'n Mens vergeet soms dat Gauteng nie net uit Johannesburg bestaan nie. Ons het wel een keer die Sterkfonteingrotte besoek, maar nooit by Maropeng uitgekom nie. Ek hou van hierdie tema vir jou blog, dis baie mooi.
Oktober 13, 2016 om 02:03
Daai grotte is 'n hele belewenis Hester! Bly jy hou van hierdie tema van die blog, dis 'n gesukkel om iets moois te ontwerp op WP!
Oktober 11, 2016 om 17:52
Baie interessant!Julle woon op 'n pragtige plek.Ek was al by Maropeng en die Sterkfonteingrotte en wat 'n belewenis!Gauteng het ook sy mooi dinge!